CELEX: 32019D1092
Language: hu
Date: 2019-06-26 00:00:00
Title: A Tanács (KKBP) 2019/1092 határozata (2019. június 26.) a korábbi líbiai vegyifegyver-raktározó létesítményben elvégzendő tisztítási-ártalmatlanítási műveletek segítése céljából a Vegyifegyver-tilalmi Szervezet (OPCW) által folytatott tevékenységeknek a tömegpusztító fegyverek elterjedése elleni uniós stratégia végrehajtásának keretében történő támogatásáról szóló (KKBP) 2017/2302 határozat módosításáról

27.6.2019   
               
               
                  HU
               
               
                  Az Európai Unió Hivatalos Lapja
               
               
                  L 173/47
               
            
         A TANÁCS (KKBP) 2019/1092 HATÁROZATA
         (2019. június 26.)
         a korábbi líbiai vegyifegyver-raktározó létesítményben elvégzendő tisztítási-ártalmatlanítási műveletek segítése céljából a Vegyifegyver-tilalmi Szervezet (OPCW) által folytatott tevékenységeknek a tömegpusztító fegyverek elterjedése elleni uniós stratégia végrehajtásának keretében történő támogatásáról szóló (KKBP) 2017/2302 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére és 31. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2017. december 12-én elfogadta a (KKBP) 2017/2302 határozatot (1).
                  
               
                     (2)
                  
                  
                     A (KKBP) 2017/2302 határozat úgy rendelkezik, hogy az 1. cikkének (2) bekezdésében említett tevékenységeket a 3. cikk (3) bekezdésében említett finanszírozási megállapodás megkötését követő 20 hónapon belül végre kell hajtani.
                  
               
                     (3)
                  
                  
                     A végrehajtó szerv a Vegyifegyver-tilalmi Szervezet (a továbbiakban: az OPCW) 2019. március 27-én felkérte az Uniót, hogy hosszabbítsa meg a (KKBP) 2017/2302 határozat végrehajtási időszakát. Az említett határozat hatályának 12 hónappal történő meghosszabbítása lehetővé tenné az OPCW számára, hogy a hatályvesztésre vonatkozóan az 1. cikk (2) bekezdésében említett időpontot követően is tovább folytassa az e határozat 5. cikkének (2) bekezdésében említett tevékenységeket, és elérje azok tervezett célját.
                  
               
                     (4)
                  
                  
                     A (KKBP) 2017/2302 határozat kért módosítása a határozat 5. cikkének (2) bekezdését, valamint a melléklet 6. szakaszát érinti.
                  
               
                     (5)
                  
                  
                     Amint ezt az OPCW a 2019. március 27-i kérésében kifejezetten jelezte, a (KKBP) 2017/2302 határozat 1. cikkének (2) bekezdésében említett tevékenységek továbbfolytatása nem jár külön erőforrások igénybevételével.
                  
               
                     (6)
                  
                  
                     Következésképpen a (KKBP) 2017/2302 határozat hatályát ezért meg kell hosszabbítani annak lehetővé tétele érdekében, hogy a határozat 1. cikkének (2) bekezdésében említett tevékenységek a továbbiakban is végrehajthatók legyenek,
                  
               ELFOGADTA EZT A HATÁROZATOT:
         
            1. cikk
            A (KKBP) 2017/2302 tanácsi határozat a következőképpen módosul:
            
                        1.
                     
                     
                        Az 5. cikk (2) bekezdése helyébe a következő szöveg lép:
                        
                           „(2)   Ez a határozat a 3. cikk (3) bekezdésben említett, a Bizottság és az OPCW között létrejött finanszírozási megállapodás megkötésének időpontját követően 32 hónappal hatályát veszti, vagy a hatálybalépését követő hat hónappal hatályát veszíti abban az esetben, ha ezen időpontig nem kerül sor az említett finanszírozási megállapodás megkötésére.”
                        
                     
                  
                        2.
                     
                     
                        A melléklet 6. szakasza helyébe a következő szöveg lép:
                        „6.   Becsült időtartam
                        A projekt tervezett időtartama 32 hónap.”
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Luxembourgban, 2019. június 26-án.
            
               
                  a Tanács részéről
               
               
                  az elnök
               
               G.L. GAVRILESCU
            
         
         
            (1)  A Tanács (KKBP) 2017/2302 határozata (2017. december 12.) a korábbi líbiai vegyifegyver-raktározó létesítményben elvégzendő tisztítási-ártalmatlanítási műveletek segítése céljából a Vegyifegyver-tilalmi Szervezet (OPCW) által folytatott tevékenységeknek a tömegpusztító fegyverek elterjedése elleni uniós stratégia végrehajtásának keretében történő támogatásáról (HL L 329., 2017.12.12., 49. o.).